da fr cs da da fr he en da da it de da fr da nb da da da da da da da eo uk da da da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Kaffegranité med flødeskum er ret klassisk at få serveret i Italien; det læsker godt og smager fantastisk. Jeg har lige skrevet et indlæg om semifreddo, som er en nem måde at lave is på, men granité slår den med længder. Bare sæt væsken i fryseren til det er stenhårdt, og så skal det skrabes op med en gaffel – easypeasy.
Denne model er dog en særlig voksenudgave, hvor kaffen spædes op med whisky og brunt sukker, så du får en form for frossen irsk kaffe. Sidste sommer eksperimenterede jeg flere gange med kold irsk kaffe, men denne er klart den bedste jeg har prøvet. Jeg tog udgangspunkt i en opskrift på samvirke.dk, men den bestod nærmest af halv kaffe, halv whisky, og det var ALT for voldsomt.
Vær opmærksom på at whiskyen gør at væsken ikke bliver bundfrossen; det er helt normalt.
Irsk kaffegranité med flødeskum (4 pers.)
2 dl koldbrygget kaffe (kaffe overhældes med koldt vand, trækker natten over og sigtes dernæst)
1 spsk brun farin
Kom den brune farin i kaffen, og rør til det er opløst. Hæld whiskyen i. Smag på væsken – tilsæt evt. mere sukker/whisky efter egen smag.
Kom væsken i en flad, fryseegnet beholder med låg, og sæt den i fryseren i 6 timer.
Brug en gaffel til at lave den frosne blok til granité; du trækker bare gaflen henover overfladen mange gange. Sæt beholderen på frost igen.
Pisk fløden til blødt skum.
Kom et par gode skefulde kaffegranité i 4 glas, top med rigeligt flødeskum og servér med en lille ske – det er da en voksendessert, der vil noget 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.